ANTEA MOSTARAC, 8.A

**SVIJET PO MOM**

Gledam *telku*, čitam novine,

Možda će biti bolje dogodine.

Na svakom koraku loša vijest,

Al' što ću ja sa svojih četrnaest?

Bilo bi lijepo da je svijet po mom

Da u njemu svatko pronađe dom.

Ne bi više nikad bilo rata,

Ljudi se ne bi skrivali od granata.

Izbjeglica u Europi bilo ne bi,

Nitko ne bi mislio samo o sebi.

U mom svijetu ni bolesti nema.

To je svijet bez velikih problema.

Svim nedaćama kad bi došao kraj,

Metković bi postao turistički raj.

Al' samo trzaj je dovoljan

Da se raspline moj san.

Moj svijet je bila samo moja mašta

U kojoj se događa svašta.

Opet sam u svome gradu i u školi

Gdje su ipak oni koje najviše volim.